CHEWA พุ่งชนซิลลิ่ง! ลุ้น Q3 บุ๊กกำไรพิเศษขายรง.ให้เช่า 10 แห่งเข้ากองทรัสต์
CHEWA พุ่งชนซิลลิ่ง! ลุ้น Q3 บุ๊กกำไรพิเศษขายรง.ให้เช่า 10 แห่งเข้ากองทรัสต์
CHEWA พุ่งชนซิลลิ่ง! ลุ้น Q3 บุ๊กกำไรพิเศษขายรง.ให้เช่า 10 แห่งเข้ากองทรัสต์
31 ส.ค. 2563

บริษัท ชีวาทัย จำกัด (มหาชน)  หรือ CHEWA  ณ เวลา 15.49 อยู่ที่ระดับ 0.49 บาท บวก 0.06 บาท หรือ 13.95% ด้วยมูลค่าซื้อขาย 6.85 ล้านบาท ราคาหุ้นพุ่งแรงชนซิลลิ่งของวันที่ระดับ 0.49 บาท และราคาหุ้นต่ำกว่ามูลค่าทางบัญชีที่ระดับ 1.34 บาท

โดย นายบุญ ชุน เกียรติ กรรมการผู้จัดการ CHEWA เปิดเผยว่า บริษัทและบริษัท เอไอเอ็มรีท แมนเนจเม้นท์ จำกัด (AIM) ได้ดำเนินการทำธุรกรรมลงทุนในทรัพย์สินของบริษัทเข้ากองทรัสต์เพื่อการลงทุนในอสังหาริมทรัพย์และสิทธิการเช่า เอไอเอ็ม อินดัสเทรียล โกรท (AIMIRT) สำเร็จแล้วในวันที่ 20 สิงหาคมที่ผ่านมา ด้วยมูลค่าเข้าลงทุนในทรัพย์สินราคา 460 ล้านบาท ซึ่งปัจจุบันทรัพย์สินดังกล่าวมีมูลค่าสุทธิทางบัญชี อยู่ที่ 192 ล้านบาท ทั้งนี้ บริษัทจะสามารถรับรู้กำไรพิเศษจากการขายสินทรัพย์เข้ากองทรัสต์ทันที
ทรัพย์สินของบริษัทดังกล่าวเป็นโรงงานสำเร็จรูปให้เช่า จำนวน 10 โรงงาน ที่นิคมอุตสาหกรรมอมตะซิตี้ จ.ระยอง ประกอบด้วยที่ดินจำนวน 1 โฉนด (โฉนดเลขที่ 15000) โดยมีเนื้อที่ประมาณ 26 ไร่ 73 ตารางวา และอาคารโรงงานและสำนักงานจำนวน 10 หลัง โดยมีพื้นที่ให้เช่าอาคารรวมประมาณ 17,120 ตารางเมตร
“จากธุรกรรมดังกล่าวคาดบุ๊กกำไรพิเศษได้ในไตรมาส 3 นี้ ส่งผลให้ครึ่งปีหลังบริษัทจะสามารถฟื้นตัวกลับมามีกำไรได้อีกครั้ง ประกอบกับโครงการส่วนใหญ่ของบริษัทจะสามารถรับรู้รายได้ในช่วงไตรมาส 4 ซึ่งยังมั่นใจว่าทั้งปีบริษัทสามารถทำรายได้เป็นไปตามเป้าที่วางไว้”นายบุญ ชุน เกียรติ กล่าว